ΚΩΔΙΚΑΣ ΕΛΛΗΝΙΚΗΣ ΣΗΜΑΙΑΣ

Ὁ κώδικας τῆς Ἑλληνικῆς Σημαίας ἀποτελεῖται ἀπὸ ὁρισμένους αὐστηροὺς κανόνες οἱ ὁποῖοι πρέπει νὰ ἀκολουθοῦνται κατὰ γράμμα ὡς ἔνδειξη τιμῆς πρὸς τὴν Σημαία!

Ἡ ἔνδειξη τιμῆς πρὸς τὴν Σημαία, ἀντικατοπτρίζει ἔνδειξη τιμῆς πρὸς

τὸ Ἔθνος καὶ τιμὴ πρὸς τοὺς ἴδιους τους ἑαυτούς μας !

1. Ἡ Ἑλληνικὴ Σημαία ἐκπροσωπεῖ τὸ Ἔθνος μας, τὴν Πατρίδα μας καὶ τὴν κρατική μας ὀντότητα. Σὲ περίπτωση πολέμου ἡ Σημαία πρέπει νὰ φυλάσσεται καὶ νὰ προστατεύεται ἀκόμα καὶ μὲ τὴν ζωή μας. Χαρακτηριστικὸ παράδειγμα αὐτοῦ εἶναι τὸ γεγονὸς ὅτι ὅταν οἱ Γερμανοὶ κατέλαβαν τὴν Ἀθῆνα στὶς 27 Ἀπριλίου 1941, ὁ Σημαιοφόρος πάνω στὸν Παρθενῶνα, ὁ 17χρονος Κώστας Κουκκίδης φορώντας τὴν στολὴ τῆς Ἑλληνικῆς νεολαίας τῆς ἐποχῆς, παρὰ νὰ τὴν παραδώση στοὺς Γερμανούς, τὴν ὑπέστειλε καὶ ἀφοῦ τὴν τύλιξε πάνω του, ἔπεσε μαζὶ μὲ αὐτὴν ἀπὸ τὸν ἱερὸ βράχο τῆς Ἀκροπόλεως, στὸ κενό!

2. Σὲ περίπτωση ποὺ μιὰ Σημαία φθαρεῖ, τότε καίγεται, ἀλλὰ **ΠΟΤΕ** δὲν πετιέται στὰ σκουπίδια. Στὰ σκουπίδια μποροῦν νὰ πεταχτοῦν μόνο οἱ στάχτες...

3. Ἡ Σημαία χρησιμοποιεῖται μόνον σὲ ἔπαρση ἐπὶ ἱστοῦ. Ἀπαγορεύεται ἡ ὁποιαδήποτε ἄλλη χρήση της. (π.χ. κρέμασμα κουρτίνας, διακοσμητικό, ἔνδυμα, κλπ)

4. Κατὰ τὴν ἔπαρση τῆς Ἑλληνικῆς Σημαίας στεκόμαστε ὅλοι προσοχή! Ὁ Σημαιοφόρος αἴρει γοργά. Κατὰ τὴν διάρκεια τῆς Ἔπαρσης τῆς Σημαίας ψάλλεται ὁ Ἐθνικὸς Ὕμνος.

5. Ἐὰν ὑπάρχουν πολλὲς σημαῖες τότε ἡ Ἑλληνικὴ πρέπει νὰ βρίσκεται στὸ ἴδιο ὕψος, ἢ ψηλότερα ἀπὸ τὶς ὑπόλοιπες.

6. Κατὰ τὴν ὑποστολὴ τῆς Σημαίας στεκόμαστε προσοχή! Ὁ Σημαιοφόρος ὑποστέλλει ἀργά.

7. Κατὰ τὴν ἡμέρα πένθους ἡ Σημαία κυματίζει μεσίστια καὶ ἀφοῦ ὁ σημαιοφόρος τελειώσει τὴν ἔπαρση, τότε προχωρεῖ σὲ ὑποστολὴ μέχρι τὸ μέσο του ἱστοῦ!

8. **ΑΠΑΓΟΡΕΥΕΤΑΙ** ἡ Ἑλληνικὴ Σημαία **νὰ ἀγγίζη τὸ ἔδαφος** γιὰ οἱονδήποτε λόγο. Σὲ περίπτωση ποὺ ἡ Σημαία εἶναι πολὺ μεγάλη, ἡ ἔπαρση πρέπει νὰ γίνεται ἀπὸ τὸν σημαιοφόρο καὶ μὲ τὴν βοήθεια τοῦ παραστάτη! Τὸ ἴδιο πρέπει νὰ γίνεται καὶ κατὰ τὴν ὑποστολὴ τῆς Σημαίας.